**Henri René Albert Guy de Maupassant** (født 5. august 1850, død 6. juli 1893) var en fransk forfatter. Han var først og fremst en novellekunstens mester. Mellom 1880 og 1890 var Maupassant svært produktiv; i denne perioden skrev han seks romaner og 300 noveller.

Maupassant var en protégé av Gustave Flaubert og hans fortellinger er karakterisert av økonomisk stil og effektiv, uanstrengt *dénouements* (dramatisk struktur). Mange av hans fortellinger har bakgrunn i den fransk-prøyssiske krig på 1870-tallet. Maupassant beskrev krigens utnytting av uskyldige sivile som ble dratt inn i hendelser utenfor deres kontroll og hvordan de ble varig endret av sine opplevelser. I tillegg til sin store samling med noveller og korte fortellinger, seks romaner, utga han tre reiseskildringer, og et bind med poesi. Han utga sin første fortelling, «Boule de Suif» i 1880, og den er fortsatt betraktet som hans mesterverk.

Liv og virke
------------

### Bakgrunn

Da Guy de Maupassant var elleve år gammel, og broren Hervé fem år gammel tok moren ut separasjon etter å ha lidd seg gjennom et voldelig ekteskap. På den tiden ble kvinner som brøt ut av ekteskapet uglesett av omgivelsene. Brødrene ble boende hos moren i Normandie, og hun ble den viktigste rollemodellen til den unge Guy. Hun var uvanlig belest, og hadde en forkjærlighet for klassisk litteratur, ikke minst for Shakespeare. 

Landskapet rundt deres nye hjem er kjent for klippeformasjonene omkring Étretat. Naturen der fascinerte ham sterkt. Da Guy var blitt tretten sendte moren de to guttene på skole i Rouen, slik at de kunne få en solid klassisk utdannelse. Allerede da var Guy de Maupassant i mot religion – derimot likte han poesi og teater – og han gjorde opprør mot skolens kristne verdisyn, regler og rigide disiplin. Året før han skulle ta fatt på avgangsåret ble han utvist fra skolen i Rouen. 

Han tok studenteksamen i 1870, da den fransk-preussiske krig brøt ut, og deltok som frivillig i hæren. 

Etter krigen flyttet han i 1871 til Paris og virket som tjenestemann, først i marineministeriet, senere i undervisningsministeriet. Han sluttførte aldri sine juridiske studier og vantrivdes også med sine embetsmannstjenester. Derimot hadde han et rikt selskapsliv og tilbragte mye tid hos kvinner, ikke minst på bordell.

### Forfatter

Maupassants litterære karriere skjøt fart da den kjente forfatteren Gustave Flaubert viste interesse for hans tekster. Gjennom Flauberts kontakter ble Maupassant knyttet til mange kjente representanter innen den realistiske og naturalistiske skole, blant dem forfattere som Émile Zola, Ivan Turgenjev og Henry James. Gjennom Flaubert tok Maupassant sikte på iakttagelsens små detaljer i skrivingen, selv om hant skisserte sine handlinger mer sparsommelig med et minimum av interiører og eksteriører. 

Maupassant er betraktet som en av mange grunnleggere av den moderne novelle. Han kunne skrive en dyktig handlingsgang og ble et forbilde for forfattere som Somerset Maugham og O. Henry. Fortellinger om kostbare smykker, som «La parure», ble etterlignet med en vri av Maugham («Mr Know-All», «A String of Beads») og av Henry James («Paste»).

Ved å ta stikkord fra Honoré de Balzac skrev Maupassant bekvemt både i realistiske som fantastiske sjangre; fortellinger og romaner som henholdsvis «L'Héritage» og *Bel-Ami* hadde som mål å gjenskape tiden under den tredje franske republikk på realistisk vis, mens mange av hans noveller som for eksempel «Le Horla» og «Qui sait?») beskrev overnaturlige fenomener.

Det overnaturlige hos Maupassant er imidlertid ofte underforstått som et symptom på hovedfigurens engstelige eller plagede sinn. Maupassant var fascinert av den voksende interessen til psykiatri og fulgte de offentlige forelesningene til Jean-Martin Charcot mellom 1885 og 1886. Denne interessen gjenspeiler seg i hans skjønnlitteratur.

Guy De Maupassant er gravlagt i seksjon 26 på kirkegården Cimetière du Montparnasse i Paris.

Bibliografi (utvalg)
--------------------

* 1880: *Des vers* (diktsamling)
* 1880: *Les Soirées de Médan* (novellesamling)
* 1880: *Boule de Suif* (novelle)
* 1881: *La Maison Tellier* (novellesamling)
* 1882: *Mademoiselle Fifi* (novellesamling)
* 1883: *Contes de la bécasse* (novellesamling)
* 1884: *Clair de lune* (novellesamling)
* 1883: *Une vie* (roman)
* 1884: *Miss Harriet* (novellesamling)
* 1884: *Les Soeurs Rondoli* (novellesamling)
* 1884: *Yvette* (novellesamling)
* 1884: *Au Soleil* (reiseskildringer)
* 1885: *Contes du jour et de la nuit* (novellesamling)
* 1885: *Bel-Ami* (roman)
* 1886: *Monsieur Parent* (novellesamling)
* 1886: *Toine* (novellesamling)
* 1886: *La Petite Roque* (novellesamling)
* 1887: *Mont-Oriol* (roman)
* 1887: *Le Horla* (novellesamling)
* 1888: *Pierre et Jean* (roman)
* 1888: *Sur l'eau* (reiseskildringer)
* 1888: *Le Rosier de Madame Husson* (novellesamling)
* 1889: *La Main gauche* (novellesamling)
* 1889: *Fort comme la mort* (roman)
* 1890: *Notre coeur* (roman)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Social Networks and Archival Context, SNAC Ark-ID w6pc3b3f, besøkt 9. oktober 2017[Hentet fra Wikidata]
3. ↑   *BeWeb*, BeWeB person-ID 1243, Wikidata Q77541206,
4. ↑  .
5. ↑  .
6. ↑  Charles Dudley Warner, red. (1897) (på en), *Library of the World's Best Literature*, Wikidata Q19098835,
7. ↑  ; *Autorités BnF*; besøksdato: 10. oktober 2015; BNF-ID: 11915226h.
8. ↑   *Tsjekkias nasjonale autoritetsdatabase*, NKC-identifikator jn19990005488, Wikidata Q13550863,
9. ↑   Bayard, Pierre (1998): *Maupassant, juste avant Freud*. Paris: Minuit

Eksterne lenker
---------------

* (en) Guy de Maupassant – kategori av bilder, video eller lyd på Commons Rediger på Wikidata

* (en) Guy de Maupassant – galleri av bilder, video eller lyd på Commons Rediger på Wikidata
* (en) Guy de Maupassant på Internet Movie Database Rediger på Wikidata

* (en) Guy de Maupassant hos The Movie Database Rediger på Wikidata
* (en) Guy de Maupassant på Discogs Rediger på Wikidata

* (en) Guy de Maupassant på MusicBrainz Rediger på Wikidata
* (fr) Maupassantiana, et fransk analytisk nettsted for Maupassant og hans verker
* (en) Verker av Guy de Maupassant i Prosjekt Gutenberg (ren tekst og HTML)
* (en) Verker av Guy de Maupassant hos LibriVox (lydbøker)
* (en) Verker av Guy de Maupassant hos Online Literature (HTML)
* (en) Verk av eller om Guy de Maupassant i bibliotekene i (WorldCatkatalog)

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** BBC Things **·** MusicBrainz
 |

Portal: Litteratur